6. Udskiftning og opgradering af ventilation og CTS på [adresse] (Åben)
Tidl. politisk behandling BY, 10.10.23, pkt. 3
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 6 mio. kr. til udskiftning 
og opgradering af ventilation og CTS-styring på [adresse] finansieret 
af de afsatte rådighedsbeløb i 2024 og 2025 (A-214). 
Byrådet har med vedtagelsen af budgettet for 2024-27 besluttet over en årrække, at udskifte og opgradere 
ventilationsanlæg og central styring af bygningens tekniske installationer, dvs. CTS-styring af varme og 
ventilation på skolen.
Bevillingen dækker en række aktiviteter, der er forbundet med at udskifte og opgradere ventilationen. Det 
er fx projekterings- og rådgiverudgifter til ekstern ingeniør, bygherreomkostninger og andre behov i 
forlængelse af ventilationsprojektet som udskiftning af el-tavler.
Målinger af CO2-koncentrationer i indeluften på skolen har vist, at visse områder af skolens bygninger 
overskrider den lovfastsatte grænseværdi på 1.000 ppm. Den nuværende luftkvalitet udgør en risiko for 
påbud fra Arbejdstilsynet, da indeklimaet generelt er utilfredsstillende i disse områder af skolen. Dette 
omfatter skolens kontorer, personalefaciliteter og faglokaler i hovedbygningen samt undervisningslokaler, 
grupperum, fællesrum og faglokaler i klynge A, der huser indskolingen og SFO, samt i klynge B, der huser 
mellemtrinnet.  
Projektet planlægges udført i to etaper, hvor der nu søges om anlægsbevilling til udførelse af første etape. 
Første etape omfatter klynge A og klynge B, og koordineres med den planlagte udvidelse af skolens 
undervisnings- og SFO-lokaler.  De nye lokaler forventes at stå klar til brug medio 2025. Byrådet har afsat 
selvstændig finansiering til denne bygningsudvidelse. 
Anden etape af ventilations- og CTS-projektet, der omfatter skolens kontorer, personalefaciliteter og 
faglokaler i hovedbygningen, er planlagt til udførelse enten i 2025 eller 2026. Denne fase vil blive 
gennemført i forbindelse med en energirenovering og efterisolering, der skal forebygge en ny fugtskade i 
visse kontorer i hovedbygningen. Der arbejdes i øjeblikket på undersøgelser og løsningsforslag til 
udbedring af følgeskader i de berørte bygningsdele som følge af fugtskaden. Det forventes, at facaden på 
hovedbygningen skal efterisoleres. 
VURDERING
Dårligt indeklima og dårlig luftkvalitet har en negativ indvirkning på skoleelevers trivsel og sundhed samt 
på medarbejdernes arbejdsmiljø. Indeklimaet spiller også en væsentlig rolle i elevernes indlærings- og 
koncentrationsevne. Ved at investere i bedre ventilation med CTS-styring i overensstemmelse med 
bygningsreglementets krav, vil skolens elever og personale opleve forbedringer af indeklimaet og 
arbejdsmiljøet. Derudover vil implementeringen af CTS-styringen med behovsstyring af det nye 
ventilationsanlæg forbedre komforten for både elever og medarbejdere. 
[adresse]: EMN-2024-00968
Dok-ID: 3740988
Sagsbehandler: abs
Byråd
27. august 2024  19:00
[adresse]: EMN-2024-00968
Dok-ID: 3740988
Sagsbehandler: abs
ØKONOMI
Der søges en anlægsbevilling på 6 mio. kr. til udførelse af første etape af ventilationsprojektet på Haldum-
[adresse], finansieret af det afsatte rådighedsbeløb på 3 mio. kr. i 2024 og 3 mio. kr. i 2025. På grund 
af sammenhængen til den igangværende bygningsudvidelse af [adresse] forventes en del 
af rådighedsbeløbet i 2024 overført til 2025.  Hvis Byrådet godkender anlægsbevillingen på 6 mio. kr., vil 
der være forhåndsprioriteret 3 mio. kr. i budget 2025-28.
De samlede omkostninger ved projektet anslås til 12 mio. kr. ekskl. prisfremskrivninger. Beløbet indgår i 
det vedtagne budget 2024-27 med 3 mio. kr. i henholdsvis 2024 og 2025 og 6 mio. kr. i 2026. 
Øyvind Henriksen vil blive vurderet løbende i takt med færdiggørelsen af første etape, og opstarten af 
anden etape. 
Samlet set er der ingen afledt besparelse på driftsbudgettet ved projektet. Det skyldes dels, at de nye anlæg 
skal præstere et væsentligt større luftskifte, end de nuværende mangelfulde og udtjente anlæg, og dels, at 
der vil være øgede udgifter til serviceaftaler på de nye anlæg. 
INDDRAGELSE
Ejendomscentret tilrettelægger arbejdets udførelse i samarbejde med ledelsen på [adresse] 
Skolen. 
INDSTILLING
Direktøren for Teknik og Miljø indstiller til Byrådet:
1.
At der godkendes en anlægsbevilling på 6 mio. kr. finansieret af det afsatte rådighedsbeløb i 2024 og 
2025.
BESLUTNING
Teknik- og Miljøudvalget, 14. august 2024:
Fraværende: Ingen
Indstilles godkendt.
Økonomiudvalget, 19. august 2024:
Fraværende: Ingen
Indstilles godkendt.
Byrådet, 27. august 2024:
Fraværende: Birgitte Gregersen
Godkendt.  
Bilag
